
Töövõtulepingu sõlmimine
1.  Asjaolud ja menetluse käik

31.03.2006 lõpeb aktsiaseltsiga Heakorrastus 03.01.2006 sõlmitud lepingu „Narva linna tehniliste liiklusohutusvahendite jooksev korrashoid” tähtaeg.
Narva Linnavolikogu 26.01.2006 otsusega nr 7 kuulutati välja uus riigihange „Narva linna liikluskorraldusvahendite jooksev korrashoid” (riigihanke registreerimisnumber 024940), mille pakkumiste avamine toimus 13.03.2006.a. Praegu analüüsitakse pakkumisi ning seoses täiendava info pärimisega pakkujatelt ei ole riigihanke konkursi võitja veel selgunud.
Arvestades linna liikluskorraldusvahendite regulaarse korrashoiu vajadust tuleb sõlmida ajutine leping tähtajaga 01.04.2006-30.04.2006.a. töövõtjaga, kes on nimetatud töid seniajani teostanud nõuete kohaselt.

2. Õiguslikud alused

Kohaliku omavalitsuse korralduse seaduse § 30 lõike 1 punkti 2  kohaselt lahendab ja korraldab linnavalitsus kohaliku elu küsimusi, mis volikogu määruste või otsustega või linna põhimäärusega on pandud täitmiseks valitsusele.
.

3. Otsus
Sõlmida Narva Linnavalitsuse Linnavara- ja Majandusameti ja AS-i Heakorrastus (registrikood 10229666, asukoht Rahu 3, Narva) vahel töövõtuleping Narva linna liikluskorraldusvahendite jooksev korrashoiu tööde teostamiseks samadel tingimustel tähtajaga 01.04.2006-30.04.2006.a.
4.  Korralduse vaidlustamine 

Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

5. Rakendussätted

Korraldus jõustub seadusega sätestatud korras.

